**Debat organitzat per la Comissió de Periodisme Solidari**

**Experiències viscudes al Nord-Kivu, República Democràtica del Congo**

**Dimarts, 21 d'octubre a la Sala d'Actes del Col·legi de Periodistes**

**Hora: 18:30**

**Lloc: Rambla de Catalunya, 10**

Han passat dues dècades des que els hutus van cometre genocidi contra els tutsis a Rwanda. Al cap de poc els tutsis arriben al poder i cometen genocidi contra els hutus, sobretot en les veïnes províncies congoleses del Nord i Sud Kivu. Per què aquí? perquè en cada cas els fugits es refugien als Kivu i aquí s'organitzen grups armats d'ambdues ètnies, que sembren el terror i la desestabilització en aquest racó del Congo. I per complicar-ho tot, el Congo és protagonista principal, junt amb Rwanda de les I i II Guerres Africanes, on s'impliquen també diversos països de l'entorn.

En el centre d'aquests conflictes estan els rics recursos naturals congolesos, dels que destaquen el coltan i l'or a la gran regió de Kivu, i els ciutadans d'aquestes províncies que viuen en la pobresa, en la por i en la violència. Víctimes principals les dones i els nens.

**La taula estarà formada per** :

- **Carles Soler**, cooperant a Goma, Nord Kivu, en el període dels genocidis i membre de la Xarxa d'Entitats per la RD del Congo.

- **Rita Huybens**, membre de la campanya "Congo, perill de riqueses" de la Lliga dels Drets dels Pobles -entitat de la Xarxa d'Entitats per la RD del Congo- i presidenta de l'entitat entre 2.000 i 2014.

**Moderarà, Josep Ramon Giménez**, membre de la Comissió de Periodisme Solidari del Col·legi de Periodistes i membre de la Lliga dels Drets dels Pobles. Desplaçat amb la Rita Huybens a Nord Kivu aquest estiu per tal de preparar un documental sobre les persones més vulnerables en aquesta zona, les dones.

Durant l'acte es projectarà un **vídeo de respostes encadenades** d'algunes de les persones entrevistades.